钦定古今图书集成/历象汇编/庶征典/第039卷 > 陈
## 钦定古今图书集成/历象汇编/庶征典/第039卷 > 陈

### 武帝永定三年六月荧惑在天尊九月月入南斗

按：《陈书武帝本纪》，“永定三年六月癸卯，荧惑在天尊。”

按《隋书天文志》：“九月辛卯朔，月入南斗。” 占曰：“月入”

《南斗大人忧》，一曰“太子殃。”后二年帝崩，太子昌在周
为质，文帝立。后昌还国为侯，安都遣盗迎杀之。

### 文帝天嘉元年二月老人星见五月荧惑犯右执法八月老人星见九月彗星见太白昼见

按《陈书文帝本纪》，“天嘉元年二月辛卯，老人星见。八
月庚辰，老人星见。九月癸丑，彗星见。丙子，太白昼见。”

按《隋书天文志》：五月辛亥，荧惑犯右执法。占曰大

“臣有忧，执法者诛。”后四年，司空侯安都赐死。九月癸
丑，彗星长四尺，见芒指西南。占曰：“彗星见则敌国兵
起，得本者胜。”其年，周将独孤盛领众趣巴湘，侯瑱袭
破之。

天嘉二年四月老人星见。五月岁星守南斗。六月荧
惑犯东井。七月荧惑入鬼犯斧质。十月入太微
按《陈书文帝本纪》。“二年四月辛卯。老人星见。”　按《隋
书天文志》。“五月己酉，岁星守南斗。六月丙戌，荧惑犯
东井。七月乙丑，荧惑入鬼中。戊辰，荧惑犯斧质。十月
荧惑行在太微右掖门内。”

《天嘉》三年闰二月，荧惑犯上相，太白犯五车填星。七
月，太白犯鬼。八月，月犯斗，犯牵牛，太白入太微。十一
月，月犯毕，荧惑犯岁星，月犯角入氐。

按《陈书文帝本纪》，不载。　按《隋书天文志》：“三年闰二
月己丑，荧惑逆行犯上相。甲子，太白犯五车填星。七
月，太白犯舆鬼。八月癸卯，月犯南斗。丙午，月犯牵牛。
庚申，太白入太微。十一月丁丑，月犯毕左股。辛巳，荧
惑犯岁星。戊子，月犯角。庚寅，月入氐。”

天嘉四年六月，太白犯右执法。七月，荧惑犯填。八月，
荧惑犯轩辕，太白犯房。九月，荧惑犯左、右执法，太白
入南斗。十一月，月犯毕。

按《陈书文帝本纪》，四年六月癸巳，太白昼见。　按《隋
书天文志》：六月癸丑，太白犯右执法。七月戊子，荧惑
犯填星。八月甲午，荧惑犯轩辕大星。丁未，太白犯房。
九月戊寅，荧惑入太微，犯右执法。癸未，太白入南斗。
占曰：“太白入斗，天下大乱，将相谋反，国易政，君死，不
死则废。”又曰：“天下受爵禄。”其后安成王为太傅，废少
帝而自立，改官受爵之应也。辛卯，荧惑犯左执法。十
一月辛酉，荧惑犯右执法。甲戌，月犯毕左股。

天嘉五年正月，月犯毕、奎，又犯星。四月，金木合于奎，
月入氐，又犯荧惑。金木又合于娄，月犯房，荧惑犯氐。
六月，月犯亢。七月，犯毕。闰十月，犯牛，又犯左执法。十
一月，食毕大星。

按《陈书文帝本纪》，不载。　按《隋书天文志》：五年正月
甲子，月犯毕大星、奎。丁卯，月犯星。四月庚子，太白、岁
星合在奎，金在南，木在北，相去二尺许。壬寅，月入氐，
又犯荧惑。太白、岁星又合在娄，相去一尺许。癸卯，月
犯房上星。五月庚午，荧惑逆行，二十一日，犯氐东南
西南星。占曰：“月有贼臣。”又曰：“人主无出，廊庙间有伏
兵。”又曰：“君死有赦。”后二年少帝废之应也。六月丙申，
月犯亢。七月戊寅，月犯毕大星。闰十月庚申，月犯牵
牛。丙子，又犯左执法。十一月乙未，月食毕大星。
天嘉六年正月，太白犯荧惑。三月，流星出太微。四月，
月犯轩辕，彗星见。五月，太白犯轩辕。六月，月犯氐，彗
星见。七月，太白昼见。八月，月掩毕，犯太白。九月，荧惑犯左执法，太白犯右执法，又犯左执法。月犯上相，太
白犯荧惑，月又犯太白。

按《陈书文帝本纪》：“六年四月辛酉，有彗星见。七月丁
酉，太白昼见。”

按《隋书天文志》：“正月己亥，太白犯荧惑，相去二寸。占
曰：‘其野有兵丧，改立侯王’。三月丁卯，日入后，众星未
见，有流星白色，大如斗，从太微间南行，尾长尺馀。占
曰：‘有兵与丧’。”四月丁巳，月犯轩辕。占曰：“女主有忧。”五
月丁亥，太白犯轩辕。占曰：“‘女主失势’。又曰：‘四方祸起’。”
其后年少帝废，废后慈训太后崩。六月己未，月犯氐。
辛酉，有彗长可丈馀。占曰：“阴谋奸宄起。”一曰：“宫中火
起。”后安成王录尚书，都督中外诸军事，废少帝而自
立，阴谋之应。八月戊辰，月掩毕大星。丙子，月与太白
并，光芒相著，在太微西蕃南三尺所。九月辛巳，荧惑
犯左执法。癸未，太白犯右执法。辛卯，犯左执法。乙巳，
月犯上相，太白犯荧惑。其夜，月又犯太白。占曰：“其国
内外有兵丧，改立侯王。”明年帝崩。又少帝废之应也。

### 天康元年废帝即位月犯轩辕又犯左执法

按《陈书废帝本纪》不载。　按《隋书天文志》：天康元年
五月庚辰，月犯轩辕女御大星。占曰：“女主忧。”后年慈
训太后崩。癸未，月犯左执法。

### 废帝光大元年正月月犯轩辕四月太白昼见八月月蚀哭星填辰合于轸九月辰星太白相犯月犯岁星十二月月犯岁星又犯建星

按《陈书废帝本纪》，光大元年四月乙卯，太白昼见。
按《隋书天文志》，正月甲寅，月犯轩辕大星。占曰：“女主
当之。”八月戊寅，月蚀哭星。《占》曰：“有丧泣事。”明年，太后
崩，临海王薨，哭泣之应也。壬午，填星辰星合于轸。九
月戊午，辰星太白相犯。《占》曰：“改立侯王。”己未，月犯岁
星。《占》曰：“国亡君。”十二月辛巳，月又犯岁星。辛卯，月犯
建星。《占》曰“大人恶之。”

光大二年正月，月掩岁星。四月，太白昼见。五月，月犯
太白。六月，太白犯右执法，客星见氐东。八月，月犯太
微。九月，太白与填合于角，太白昼见。十一月，岁星守
右执法，月犯太微，太白入氐。

按《陈书废帝本纪》，二年四月辛巳，太白昼见。六月丁
卯，彗星见。九月戊午，太白昼见。　按《隋书天文志》：正
月戊申，月掩岁星。占曰：“国亡君。”五月乙未，月犯太白。
六月丙寅，太白犯右执法。壬子，客星见氐东。八月庚
寅，月犯太微。九月庚戌，太白逆行，与填星合在角。《占》
曰：“为白衣之会。”又曰：“所合之国，为亡地，为疾兵。”戊午，
太白昼见。占曰：“太白昼见，国更政易王。”十一月丙午，
岁星守右执法。甲申，月犯太微东南星。戊子，太白入
氐。十二月甲寅，慈训太后废帝为临海王，太建二年
四月薨，皆其应也。

### 宣帝太建二年闰四月己酉太白昼见八月戊子太白昼见

《太建》三年五月戊申，太白昼见。九月癸酉，太白昼见。
《太建》五年二月乙卯夜，有白气如虹，自北方贯北斗
紫宫。

太建六年夏四月庚子，彗星见。

按：以上俱《陈书宣帝本纪》云云。

太建七年夏四月丙戌，有星孛于大角。

按《陈书宣帝本纪》云云。　按《隋书天文志》。七年四月
丙戌。有星孛于大角。占曰：“人主亡。”五月庚辰。荧惑犯
右执法。壬子。又犯右执法。

《太建》十年五月，太白昼见。十月月蚀荧惑。

按《陈书宣帝本纪》，十年五月甲申，太白昼见。　按《隋
书天文志》：十月癸卯，月蚀荧惑。占曰：“国败君亡，大兵
起，破军杀将。”来年三月，吴明彻败于吕梁，十三年帝
崩。败国亡君之应也。

太建十一年四月己丑。岁星太白辰星。合于东井
按《陈书宣帝本纪》。不载　按《隋书天文志》云云。
太建十二年十月。月犯牵牛。岁星犯执法。十二月。辰
星太白相掩。彗星见。

按《陈书宣帝本纪》，不载。　按《隋书天文志》：十二年十
月戊午，月犯牵牛吴越之野。占曰：“其国亡，君有忧。”后
年帝崩。辛酉，岁星犯执法。十二月癸酉，辰星在太白
上。甲戌，辰星、太白交相掩。占曰：“大兵在野，大战。”辛巳，
彗星见西南。占曰：“有兵丧。”明年帝崩，始兴王叔陵作
乱。

太建十三年十二月辛巳，彗星见。

按：《陈书宣帝本纪》云云。

太建十四年，后主即位，太白昼见。

按：《陈书后主本纪》：“十四年正月丁巳，即皇帝位。九月
乙卯，太白昼见。”

### 后主至德元年蓬星见

按《陈书后主本纪》，不载。　按《隋书天文志》：至德元年
正月壬戌，蓬星见，占曰：“必有亡国乱臣。”后帝于太皇
寺舍身作奴，以祈冥助，不恤国政，为施文庆等所惑，

至德三年秋八月戊子夜，老人星见。十二月丙戌，太
白昼见。

### 祯明元年秋八月癸卯老人星见

按：以上俱《陈书后主本纪》云云。